Hundisilma talu
Hundisilma talu on talu Lääne-Virumaal Haljala vallas Eru külas. See oli Edgar Savisaare elukoht. Talu asub Lahemaa rahvuspargi lähedal. Perekond Savisaar kolis tallu 24. veebruaril 1996. Hundisilma talu ostis Edgar Savisaar enda väitel 1995. aastal 200 000 krooni eest. 14,1 hektari suurusel maatükil on elumaja ja mitu abihoonet kogupindalaga 434 ruutmeetrit. Ajakirjanik Peeter Raidla arvutuse järgi, mis põhines Maa-ameti hinnastatistikal, võis talu väärtus 2007. aastal olla 4 miljonit krooni (Maa-amet, 2007). Enne Teist maailmasõda tegutses seal küla rahvamaja. Hiljem asus hoones metsamehe kordon, kus elasid metsavaht ja metsatööline.